kardosdrur/scandi-wiki huggingface dataset:
Northamptonshire

Northamptonshire (forkortes Northants.) er et ceremonielt grevskab med to unitary authorities, North Northamptonshire og West Northamptonshire, og indtil 1. april 2021 et administrativt grevskab i East Midlands, der blev administreret af Northamptonshire County Council, som blev nedlagt, da de to købstadskommuner blev oprettet.

Administrativ opdeling 
Grevskabet var delt i syv kommuner (districts), som hørte under grevskabsrådet (Northamptonshire County Council). Fra 1. april 2021 blev kommunerne slået sammen til to unitary authorities (købstadskommuner), North Northamptonshire  (over 359.500 indbyggere (folketælling 2021)), bestående af de fire tidligere kommuner Corby, Kettering, East Northamptonshire og Wellingborough, og West Northamptonshire (over 425.700 indbyggere (2021)), bestående af de tre tidligere kommuner Daventry, Northampton og South Northamptonshire sidstnævnte med byerne Brackley og Towcester, og Northamptonshire County Council blev nedlagt

Geografi 
Grevskabet grænser op til otte andre grevskaber: Warwickshire mod vest, Leicestershire og Rutland mod nord, Cambridgeshire mod øst, Bedfordshire mod sydøst, Buckinghamshire mod syd, Oxfordshire mod sydvest og Lincolnshire, som der er en blot 19 meter lang grænse til mod nordøst.

Eksterne links
Steffen Stegger

Steffen Stegger (født 16. marts 1965 i Assens ved Hadsund) er en dansk sejlsportsmand. Han har deltaget i 5 verdensmesterskaber, hvor han har vundet guld to gange. Han er aktiv gennem Hadsund Sejlklub.

Medaljer

VM 
  - VM, Danmark 2013.
  - VM, Norge, 2010.
  - VM, Holland, 2009.
  - VM, Finland, 2008.
  - VM, Schweiz, 2007.

DM 
  - DM 2014.
  - DM 2013.
  - DM 2002.
  - DM 2007.

Kilder

Eksterne henvisninger 

Sejlsportsfolk fra Danmark
Personer fra Mariagerfjord Kommune
Vitus Lake

Vitus Lake er en sø i Alaska, der er 23 km lang og 9 km bred. Søen er opkaldt efter Vitus Bering, der anførte den russiske Alaska-ekspedition i 1741. Beringgletsjeren udgør nordsiden af Vitus Lake, og søen afvandes via Seal River til Alaskagolfen.

Søen hævdes at være hjemsted for kryptiden "Vittie".

Alaskas geografi
Søer i USA
Frilægning

Frilægning er den proces at fjerne dele af et fotografi, f.eks. baggrund eller omgivelser, til det motiv, man ønsker at fremhæve. Det har især tidligere været benævnt fritskrabning. Det kunne ske på en kliche, idet man med en lille fræsemaskine fjernede de uønskede trykgivende dele af klicheens metal. Dette benyttedes især til stregklicheer. Klicheer med raster, autotypier, blev normalt i stedet ætset fri af baggrunden, idet den del af klicheen, der skulle bevares, dækkedes med et beskyttende lag, mens ætsegrunden skrabes væk fra de dele, der skulle fjernes, så de stod ubeskyttede ved en fornyet ætsning.

Frilægning kan også ske ved retouchering på et fotografi, inden der fremstilles en kliche. 

Ved brug af moderne billedbehandlingsprogrammer kan frilægning laves forholdsvis enkelt. 

Typografi
Trykning og typografi
Folkeafstemningen i Grækenland 2015

Folkeafstemningen om sparereformer i Grækenland 2015 var en folkestemning der blev afholdt i Grækenland den den 5. juli 2015, afstemningen kom oven på Grækenlands gældskrise og skulle afgøre, om Grækenland skulle acceptere de redningspakker og sparekrav, som var fremsat af Europa-Kommissionen (EF), Den Internationale Valutafond (IMF) og Den Europæiske Centralbank (ECB) i fællesskab. Det var den første folkeafstemning, der blev afholdt siden folkeafstemningen om Grækenland som republik i 1974, og den eneste i moderne græsk historie, der ikke omhandlede styreformen.

Resultatet af folkeafstemningen, der havde en stemmeprocent på 62, var at sparekravene blev afvist af et flertal på mere end 61%, mens 39% stemte for kravene. Modstanderne fik flertal i alle Grækenlands regioner.

Resultater

I alt

Eksterne henvisninger 
 Officiel valghjemmeside  

Folkeafstemninger i Grækenland
Grækenland 2015
Folkeafstemninger i 2015
10 Downing Street

10 Downing Street er en adresse i gaden Downing Street i City of Westminster i London, der er den britiske premierministers officielle residens og tjenestebolig. Efter at Robert Walpole etablerede traditionen i 1730'erne, har de fleste britiske premierministre boet i dette hus. Huset er dermed blevet et stærkt symbol for den britiske premierministers embede. Nr. 10 har bredt sig til venstre for indgangsdøren og har overtaget meget af nr. 12, som kan nås gennem en korridor der løber gennem nr. 11, hvor finansministeren har sin bolig.

I en periode i 1800-tallet var huset mindre populært blandt Storbritanniens ministre. Det var en følge af, at de fleste af dem var velhavere med betydeligt bedre boliger, som de foretrak at anvende. Huset var dengang også præget af dårlig vedligeholdelse.

I 1900-tallet blev det almindeligt, at premierministerens familie faktisk boede i huset. En undtagelse var Tony Blair, premierminister 1997 - 2007. Han og hans finansminister Gordon Brown flyttede til den nærliggende bygning, Downing Street 11, residensen for den britiske finansminister.

I 1982 under Margaret Thatcher begyndte man at sætte et juletræ op udenfor nr. 10.

Nr. 10 har ansat en Chief Mouser to the Cabinet Office, en kat i tjeneste som musejæger, for tiden Larry, der blev hentet fra kattehjemmet i bydelen Battersea i 2011.

Noter

Eksterne henvisninger 
 gov.uk/number10 

Bygninger, konstruktioner og anlæg i London
City of Westminster
Embedsboliger
Stockholm (flertydig)

Stockholm er Sveriges hovedstad.

Stockholm har også flere andre betydninger:

Lokaliteter 
 Stockholm (Maine) − en by i den amerikanske delstat Maine
 Stockholm (New Jersey) − en by i den amerikanske delstat New Jersey
 Stockholm (Saskatchewan) − en by i den canadiske provins Saskatchewan
 Stockholm (South Dakota) − en by i den amerikanske delstat South Dakota
 Stockholm (Wisconsin) − en by i den amerikanske delstat Wisconsin

Film 
 Stockholm (film fra 2013) − en spansk film fra 2013
 Stockholm (film fra 2018) − en amerikansk film fra 2018
 Stockholm (dokumentarfilm) − en dansk dokumentarfilm fra 1952 instrueret af Jørgen Nielsen

Personer 
 Jens Stockholm (1771−1833) − en dansk præst

Se også 
Stokholm –  andre nærliggende betydninger (flertydighed)
William Walker Stockfleth (søofficer)

William Walker Stockfleth (født 20. februar 1737 i Norderhov i Norge, død 1. april 1818 i Vestby præstegård ved Moss) var en dansk søofficer. Han var søn af assessor i den norske Hofret, etatsråd Fredrik Stockfleth (født 1701, død 24. januar 1748) og Anne Cathrine, født Walker.

Liv og gerning 
Han blev sekondløjtnant i marinen 1755 og avancerede 1760 til premierløjtnant, 1767 til kaptajnløjtnant, 1770 til kaptajn, 1781 til kommandørkaptajn, 1790 til Kommandør, 1797 til kontreadmiral og 1804 til viceadmiral. 

I 1756 ansattes han som interimsekvipagemester, 1759-63 var han adjudant ved Søkadetkorpset. I 1773 førte han fregatten "Langeland" i viceadmiral Kaas’ eskadre og i 1774-75 samme skib som vagtskib ved København. I 1779 var han chef for orlogsskibet "Mars", i 1780 for "Christiania" og i 1784 for "Wagrien" (hvor han havde det særlige hverv at undersøge de armandske søure). I 1786 besejlede han den af den engelske konge til kronprinsen forærede chebek "Lindormen" og erholdt ved samme lejlighed Anerkendelse for udvist konduite ved opbringelse af en engelsk kaper. 

I 1788 var han chef for orlogsskibet "Ditmarsken", i 1794 for "Odin" og i 1795 for "Sjælland". Han var endvidere hvervingschef. I årene 1796-97 benyttedes han som meddommer i adskillige krigsretter, i 1801 overtog han kommandoen over den norske sødefension (søforsvar) tillige med den i Norge stationerede eskadre, og i denne stilling forblev han til 1805. 

Den 30. juni 1779 optoges han i den danske adelstand, i 1808 blev han "hvid ridder". 

I 1814 fik han sin afsked. Efter sin afsked flyttede han til Norge.

Familie 
I 1767 giftede han sig med Johanne Georgia Vieth (født 2. maj 1749, død i København 18. januar 1797), datter af kaptajn og ekvipagemester Johan Georg Vieth og Cathrine Nicoline f. v. Brüggemann.

Noter

Litteratur 

 C. With: "Stockfleth, William Walker" (i: Dansk Biografisk Lexikon, 1. udgave, bind XVI, Kjøbenhavn 1902)

Admiraler fra Danmark
Nordmænd i 1700-tallet
Nordmænd i 1800-tallet
William Walker 1
Riddere af Dannebrog (1671-1808)
Jens Stockholm

Jens Stockholm (født 15. marts 1771 i Horsens, død 21. februar 1833) var en dansk præst. Han var far til Jens Ring Stockholm.

Jens Stockholm blev student fra fødebyens skole i 1790 og tog teologisk embedseksamen i 1793, hvorefter han fik Borchs Kollegium. I 1798 blev han sognepræst for Dollerup, Finderup og Ravnstrup, hvorfra han i 1801 blev forflyttet til Vammen, Lindum og Bigum, begge embeder faldt under Viborg Stift. Stockholm blev i 1812 amtsprovst for Nørlyng og 4 andre herreder. Han blev i 1827 sognepræst for Vor Frue Kirke i Aalborg og Nørre Tranders, samt stiftsprovst i Aalborg. I 1829 blev han sognepræst ved Budolphi Kirke i samme by. Stockholm blev fungerende biskop i Aalborg Stift efter at biskoppen Rasmus Jansens død. 

Stockholm var ikke ukontroversiel. Han havde i Dollerup været præst for Ove Høegh-Guldberg, da denne boede på Hald, og den forhenværende statsmand var bleven den unge præst "en Støtte for hans Aabenbaringstro", der lod Bibelen gælde i hele sin myndighed. Som provst var han ivrig og dygtig, men også heftig og hensynsløs. Han blev kaldt en hierark; i Aalborg blev der klaget der over hans ultraroyalisme og -ortodoksi, og i Viborg over hans moralske rigorisme. Han har oversat Georg Friedrich Seilers "Religionen efter Fornuft og Bibel i deres Overensstemmelse" (1800) og skrev "Løsagtighed er ingen Synd, denne Mening bestredet" (1818). Han var imod skilsmisse og var fortaler for at afskaffe bevillingerne til det. Han skrev om "Selvmorderens Forbrydelse beskuet i Kristendommens Lys" i 1831. I 1832 skrev han i Jens Møllers "Nyt theologisk Bibliothek" XX mod Grundtvigs teori om den apostolske trosbekendelse. Møller siger om Stockholm i hans biografi, at "af de 2 Egenskaber, man maa ønske enhver Skribent, Begejstring og Besindighed, besad han kun den første".

Kilder

Noter 

Domprovster fra Danmark
Danskere i 1700-tallet
Danskere i 1800-tallet
Personer fra Horsens
Chandra

Chandra (ordret: "lysende") er en månegud og en Graha inden for Hinduismen. Chandra identificeres også med den vediske månegud Soma (ordret: "saft", og hentyder til planternes safter). 

Chandra beskrives som ung, smuk og retfærdig.

Noter 

Gudinder
Religion i Indien
Hinduisme
Frederikssund Private Realskole

Frederikssund Private Realskole er en eksamenskole grundlagt 2. november 1889 hvilket gør den til en af Danmarks ældste privatskoler. Den ligger på Tværstræde 16 i Frederikssund i Nordsjælland.
Skolen hører med sine ca. 700 elever til blandt landets større privatskole.

Den nuværende rektor

Den nuværende rektor på skolen hedder Bo Mehl Jørgensen.

Kendte personer der har gået på skolen: 
 Fie Laursen

Eksterne henvisninger 

 Frederikssund Private Realskole 

Private realskole
Privatskoler i Danmark
Miss Universe Denmark

Miss Universe Denmark er en national skønhedskonkurrence I Danmark, som udvælger repræsentanter til Miss Universe, Miss Earth, Miss International, Miss Supranational og Miss United Continent konkurrencerne. Miss Universe Denmark er ikke relateret til Miss Danmark konkurrencen.

Organisation 
Mellem 1952 og 1986 udvalgte Miss Denmark / Frøken Danmark vindere til at deltage i flere store skønhedskonkurrencer, herunder konkurrencerne Miss Universe, Miss World, Miss Europe, Miss International og Miss Scandinavia.

Mellem 1986 og 1995 havde Bo Andersen licensen til Miss Universe Denmark, hvor store danske ikoner, som ikke var en del af Miss Denmark, konkurrerede ved Miss Universe. Herunder kan nævnes supermodellen Helena Christensen (1986) og TV-værten Maria Hirse (1993). 

Fra 1996 til 2013 havde Memborg models licensen til Miss Universe Denmark.

Fra 2015 har Face of Denmark, ejet af Anders Hamilton de Voss, licensen til konkurrencen Miss Universe Denmark.

Den eneste danske topfemplacering ved Miss Universe er Aino Korva i 1963, og Žaklina Šojić er den seneste dansker, som har fået en placering i top 15 ved Miss Universe 2007. Førstepladsen i den danske konkurrence skal repræsentere Danmark ved Miss Universe, mens andenpladsen ved Miss Universe Denmark vil konkurrere ved Miss Earth, tredjepladsen ved Miss International og fjerpladsen ved Miss Supranational.

Konkurrencen 
Pointsystemet foregår ved at der ved konkurrencens semifinale, udvælges en top 12. Dette sker efter en konkurrence i interview, badedragt og aftenkjole. Finalisterne i top 12 konkurrerer igen i badedragt, før top 6 bliver annonceret. Top 6 placeringerne er ”Miss Universe Denmark” (Vinder), ”Miss Earth Denmark” (Anden plads), ”Miss International Denmark” (Tredje plads), ”Miss Supranational” (Fjerde plads), ”First Princess” (Femte plads) og ”Second Princess” (Sjette Plads).

Vindere 
Følgende piger er blevet kronet som Miss Universe Denmark begyndende med 2015:

Noter 
Supermodellen Helena Christensen, startede i 1986 sin karriere som Miss Universe Denmark. Samme år vandt Pia Rosenberg Larsen Miss Danmark, og deltog ved Miss World, hvor hun placerede sig på andenpladsen, og samtidig slog den Oscarvindende skuespillerinde Halle Berry. I 1993 deltog Maria Hirse på vegne at Danmark ved Miss Universe, men som med Helena Christensen, lykkedes det ikke at placere sig ved Miss Universe.

Danmark konkurrerede ikke ved Miss Universe I årene: 1954–57, 1962, 1971, 1974, 1991, 1997–99, 2001–2003, 2009 og 2014.

Denne konkurrence er ikke relateret til Miss Danmark konkurrencen.

Referencer

Eksterne henvisninger 
 Official site 

Denmark
Universe Denmark
Hædersbevisninger fra Danmark
Etableret i 1924
Linda Barnes

Linda Barnes (født 6. december 1949) er en amerikansk krimiforfatter.

Biografi 
Barnes er født og opvokset i Detroit og uddannet på Boston University, hvorefter hun blev dramalærer og instruktør i Chelmsford og Lexington i Massachusetts. Mens hun underviste, skrev hun to skuespil, "Wings" og "Prometheus", men skiftede genre og har skrevet en lang række kriminalromaner.

Linda Barnes bor i omegnen af Boston sammen med sin mand.

Romaner 
Barnes er bedst kendt for Carlotta Carlyle-serien, hvis hovedperson er en høj, rødhåret privatdetektiv fra Boston i samme tradition som Sue Grafton og Sara Paretskys kvindelige detektiver.

Michael Spraggue-serien 
 Blood Will Have Blood (1981)	
 Bitter Finish (1982)	
 Dead Heat (1984)	
 Cities Of The Dead (1985)

Carlotta Carlyle-serien 
 A Trouble Of Fools (1987)
 The Snake Tattoo (1989)
 Coyote (1990)
 Steel Guitar (1991)
 Snapshot (1993)
 Hardware (1995)
 Cold Case (1997)
 Flashpoint (1999) 
 The Big Dig (2002)
 Deep Pockets (2004)
 Heart Of The World (2006)
 Lie Down With The Devil (2008)

Em Moore 
 The Perfect Ghost (2013)

Kritik 
 The Perfect Ghost Carolyn Haley skrev (i New York Journal of Books) “Don’t be surprised if Linda Barnes gets an award for The Perfect Ghost, . . .”
 Kirkus skrev "Barnes puts aside her Carlotta Carlyle series (Lie Down With the Devil, 2008, etc.) for an eerie, suspenseful stand-alone that focuses more on the characters and their dark pasts than on a clever mystery." 
 Publishers Weekly skrev "Although the mystery is slow to build, Barnes delivers a captivating story of love, rivalry, and revenge."

Priser

Vundne 
 1986 Anthony award for Best short story, "Lucky Penny"
 1987 Edgar award for Best novel, A Trouble of Fools

Nomineringer 
 1986 Shamus award for Best private eye short story, "Lucky Penny"
 1988 Anthony award for Best novel, A Trouble of Fools
 1988 Edgar award for Best mystery novel, A Trouble of Fools
 1988 Shamus award for Best private eye novel, A Trouble of Fools

Referencer

Eksterne links 
 

Kvindelige forfattere i det 20. århundrede
Krimiforfattere fra USA
Gnavsår

Gnavsår er irritationer i huden skabt af gentagende friktion, ofte opstået gennem hudkontakt mellem forskellige kropsdele. Gnavsår finder oftest sted på indersiden af lår og balder; armhuler og brystvorter kan også udvikle gnavsår, selvom dette er mindre hyppigt.

Årsager 
Gnavsår kan også opstå grundet for stramt eller løst tøj, der genererer unødvendig friktion. Overvægt bliver normalt anset for at være den primære årsag til gnavsår. Et vægttab kan derfor i nogle tilfælde forhindre gnavsår. Gnavsår opstår dog også hos atleter med veludviklede lårmuskler og hos folk med stramme knoglestrukturer. Gnavsår opstår ganske ofte hos langdistanceatleter som cyklister eller maratonløbere, da deres hud kan udsættes for irritationer over længere perioder.

Gnavsår kan opstå grundet saltrester efterladt efter sveden på kroppen fordamper. Hvis sveden får lov at tørre, og personen fortsætter konditionstræningen, kan salten forværre friktionen mellem huden og kontaktfladen og føre til yderligere irritation. Andre faktorer, der spiller ind, er varmt vejr, følsom hud, sand fra stranden, som hober sig op i problematiske områder,  og tidligere hudirritationer.

Kropsskader
VM i svømning

VM i svømning og vandsport arrangeres hvert andet år af FINA, første gang var i 1973. Der konkureres indenfor svømning på langbane (50 meter), åbent vand-svømning, synkronsvømning og vandpolo.

Konkurrencer

Medaljer alle tider siden 1973 
Opdateret efter VM i svømning 2015:

Rekord(*). : 1978, (44 medaljer)

Se også 
 Liste over medaljevindere ved VM i svømning (mænd)
 Liste over medaljevindere ved VM i svømning (kvinder)

Referencer
Ute Park

Ute Park er et kommunefrit område i Colfax County, New Mexico, USA. Ute Park har en befolkning af 71 mennesker, og tidligere var en del af den Maxwell Land Grant. Ute Park er nær feriekolonien Philmont Scout Ranch i Cimarron, New Mexico.

Byer i New Mexico
Cimarron (Texas)

Cimarron er et kommunefrit område i Harris County, Texas. Cimarron er 40 kilometer fra hjertet af Houston, og er i en højde af 125 fod.

Byer i Texas
Gullah (sprog)

Gullah (også kendt som Geechee) er et kreolsprog, der tales af Gullah-folket på Sea Islands og i kystområder af South Carolina, Georgia, Florida, og North Carolina. Sproget er et engelsk-baseret kreolsprog med påvirkninger fra vest- og centralafrikanske sprog.

Blandingssprog
Sprog i USA
Belengi

Belengi (بلنگي på persisk) er en landsby i Chabahar County, Iran. Belengis befolkning er 333.

 

Byer i Iran
Sydafrikansk engelsk

Sydafrikansk engelsk (South African English på engelsk) er en dialekt af engelsk som tales i Sydafrika og i nabolande med store antal angloafrikanske indbyggere, som for eksempel Botswana, Namibia, og Zimbabwe.

Sydafrikansk engelsk har intet fælles udtale, som forklares af at engelsk tales som modersmål af godt 40% af landets hvide indbyggere (resten har oftest afrikaans som modersmål) og kun af et fåtal sorte indbyggere i området.

Eksterne henvisninger 
 English Academy of South Africa

Engelske dialekter
Sprog i Sydafrika
Waiting for Tonight

"Waiting for Tonight" er en danspopmelodi sunget af den amerikanske sangerinde Jennifer Lopez, skrevet af Maria Christensen, Michael Garvin, og Phil Temple samt komponeret af Ric Wake til Lopez' debutalbum On the 6 (i 1999).

Singler fra 1999
Batemannia colleyi

Batemannia colleyi er en orkideart som blev beskrevet af John Lindley. Batemannia colleyi indgår i slægten Batemannia, og familien Orchidaceae. Ingen underarter findes oplistet i Catalogue of Life.

Gøgeurt-familien
Phyllodromica algerica

Phyllodromica algerica er en kakerlakart som først blev beskrevet af spanieren Bolívar i 1881. Phyllodromica algerica indgår i slægten Phyllodromica og familien småkakerlakker (Blattellidae). Ingen underarter findes oplistet i Catalogue of Life.

Kakerlakker
Erik Appelgren

Ulf Erik Appelgren (født 31. marts 1945 i Oscars menighed, Stockholm, død 18. juli 2007) var en svensk instruktør og skuespiller med roller i flere svenske TV-serier. 

Appelgren var primært teaterskuespiller.  Han var engageret ved både Pistolteatern og senere ved Malmö stadsteater.

Eksterne henvisninger 
 

 
Instruktører fra Sverige
Skuespillere fra Sverige
Not Fragile

Not Fragile er den canadiske rockgruppe Bachman-Turner Overdrives tredje studiealbum, udsendt i august 1974. Albummet består af iørefaldende rock-musik. På albummet findes gruppens største hit, "You Ain't Seen Nothing Yet".
Guitaristen Tim Bachman havde forud for indspilningen af albummet forladt bandet og var blevet erstattet af Blair Thornton.

Eksterne henvisninger 
 

Album fra 1974
Album fra Canada
Jussi Niinistö

Jussi Lauri Juhani Niinistö (født 27. oktober 1970 i Helsinki) er en finsk historiker og politiker fra de De Sande Finner.

Han har været Finlands forsvarsminister siden 2015, 1. næstformand i De Sande Finner siden 2013 og valgt til Rigsdagen siden 2011. Niinistö var formand for De Sande Finners rigsdagssekretariat 2005–2011 og Rigsdagens forsvarskomite 2011–2015. Niinistö har været medlem af kommunefullmektigen i Nurmijärvi siden 2009.

Niinistö tog kandidatgrad i filosofi ved Helsinki Universitet i 1994 og doktorgrad i 1998. Siden 2004 har han været docent i finsk historie ved Helsinki universitet og docent i militærhistorie ved Forsvarshøjskolen.

Referencer

Eksterne henvisninger 
 Finlands parlament: Jussi Niinistö 
 Personlig hjemmeside 

Forsvarsministre fra Finland
Rigsdagsmedlemmer fra Finland
Historikere fra Finland
Personer fra Helsinki
Finlands forsvarsministre

Finlands forsvarsministre (finsk: puolustusministeri, svensk: försvarsminister) er medlem af det finske statsråd. Som leder af Forsvarsministeriet er ministeren ansvarlig for administration og ledelse af det nationale forsvar. Ministeriet har hovedsæde i Helsinki. Den nuværende forsvarsminister er Jussi Niinistö.

Fra juni til November 1918 hed stillingen chef for krigsministeriet, indtil 1922 for krigsminister.

Præsidenten for republikken er øverstkommanderende for den finske forsvarsminister. Den øverstbefalende for de militære styrker er forsvarsministren.

Liste over forsvarsministre

Eksterne henvisninger  
 Finlands forsvarsministerium